

**RAUMAR ORIENTERING**

**ÅRSBERETNING 2019**

**26. februar 2019 – 25. februar 2020**

**Raumar Orientering** er en samarbeidsklubb mellom Hurdal o-lag, Eidsvoll o-lag, Nes o-lag, Ullensaker o-lag, Gjerdrum o-lag og Frogner IL der hovedmålet er sportslig aktivitet.

På ordinært årsmøte 3. februar 2010 ble lagets navn endret fra Raumar o-lag til Raumar Orientering, og det ble vedtatt lover for Raumar Orientering. Navneendringen er godkjent av Akershus Idrettskrets i brev av 26 mai 2010. Lov for Raumar orientering ble sist endret på årsmøte 9. februar 2016 og godkjent av Akershus Idrettskrets 14. mars 2016. Raumar Orientering er fra 2. august 2010 registret i enhetsregisteret i Brønnøysund med organisasjonsnummer 995 768 631.

**Ordinært årsmøte holdes på Veståsen skole 25. februar 2020.**

**STYRET** i Raumar orientering har i 2019 bestått av:

Leder Anders Kronberg GOL

Kasserer Robert Øksnes GOL

Nestleder/Rekruttansvarlig Pål Kogstad Næss GOL

Sportslig ansvarlig Ingrid Eide Rapp GOL

Arrangementansvarlig Øystein Bieltvedt Skeie EOL

Sekretær /webansvarlig Nina Elise Eik GOL

Varamedlem Einar Often EOL

Revisorer: Per Aas EOL

Per Søberg FIL

Valgkomité: Jan Sveen UOL

Heidi Østli GOL

Roar Saxhaug EOL

Aslak Kinneberg (vara) GOL

**STYRETS AKTIVITET**

Styret har i meldingsåret avholdt 6 styremøter. I tillegg har det vært avholdt 2 styrerådsmøter.

Spesielle oppgaver som har vært av betydning og saker som har tatt mye av styrets tid er arrangementer og sportslig aktiviteter i Raumar-regi. Vi har gjennomført 2 arrangementer i fbm. at Raumar feirer 25 års jubileum i år. En busstur til VM stafetten med 60 deltagere samt jubileumsmiddag på skistua i Eidsvoll med tilhørende nattløp.

Det var 5 deltakere fra Raumar Orientering på kompetansehelgen på Gardermoen i november.

Pernille Sønsterudbråten var med på Ung Frivillig VM 2019- prosjektet og deltok på deres 3 samling under Kompetansehelgen.  Hun var også med på UNG frivillig VM 2019, et prosjekt for unge i alder 16-26 år som fikk være med som unge arrangører under VM i Østfold.

Anders deltok på kretstinget i Akershus- og Oslo orienteringskrets 6. februar 2019.

**MEDLEMSTALL**

I 2014 startet etablerte Raumar Orientering elektronisk medlemsregister i NIFs system «Min Idrett/KlubbAdmin». Pr 31.12.19 er 130 medlemmer registret i dette registeret. Vi har fortsatt arbeidet med å rydde i registeret, og kvaliteten blir gradvis bedre. Stadig flere tar i bruk MinIdrett, og det gir også økt datakvalitet og flere innbetalte medlemskap. Tilskudd fra forbund og kommune baseres i stor grad på antall medlemmer, så det er viktig for klubbens økonomi at alle som løper for Raumar eller deltar på klubbens arrangementer betaler medlemskontingent. En del løpere er kun registrert i NOFs system Eventor. Det er viktig at aktive løpere både registrerer seg i Min Idrett og Eventor.

|  |  |  |  |  |  |  |
| --- | --- | --- | --- | --- | --- | --- |
|  | *0-5 år* | *6-12 år* | *13-19 år* | *20-25 år* | *26 år og eldre* | *Totalt* |
| *Kvinner* | 1 | 6 | 10 | 4 | 35 | 56 |
| *Menn* | 2 | 5 | 16 | 5 | 46 | 74 |
| *Totalt* | 3 | 11 | 26 | 9 | 81 | 130 |

Medlemsutvikling

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | *2010* | *2011* | *2012* | *2013* | *2014* | *2015* | *2016* | *2017* | *2018* | *2019* |
| *Totalt* | 221 | 234 | 121 | 126 | 130 | 150 | 140 | 132 | 132 | 130 |

**INFORMASJON**

Vår hjemmeside [www.raumar.net](http://www.raumar.net/)  har vært lagets viktigste informasjonskanal til medlemmene. Hovedinnlegg på nettsiden sendes også som lenker til Raumars offisielle Facebook side og Twitter-konto. I 2019 ble det også opprettet en offisiell Instagramkonto for Raumar. Hjemmesideansvarlig har vært Nina Elise Eik. Internt i treningsgruppene har også mye av informasjonen blitt formidlet på lukkede Facebook-sider.

**ARRANGEMENTER**

Romeriksløpet

Årets største arrangement var World Cup granskingsløp over mellom- og langdistanse og Romeriksløpet som alle ble arrangert fra Skogmo skole på Jessheim helgen 4. og 5. mai 2019. Bent Skatvedt var løpsleder for alle løpene.

World Cup granskingsløpene var viktige uttakningsløp til World Cup-runde 1 i orientering i Finland 8.-11. juni 2019. Det var også god internasjonal deltagelse, noe som må ses i sammenheng med at VM i orientering i 2019 ble arrangert i Østfold, og at uttakningsløpene ga utlendingene nyttig erfaring i nordisk terreng. Det var til sammen 159 påmeldte til mellomdistansen og 116 påmeldte til langdistansen. Løpene gikk på nyrevidert kart over langelandsfjellet tegnet av Kristen Treekrem og Ståle Sønsterudbråten var løypelegger.

Søndag 5. mai ble Romeriksløpet arrangert, parallelt med granskingsløpet over langdistanse. Romeriksløpet var det første løpet i Trimtwx-cupen, kretscupen for 13-16 år i Akershus og Oslo orienteringskrets. Romeriksløpet gikk over mellomdistanse med Pål Kogstad Næss som og Geir Elvhaug løypeleggere. Det var 509 påmeldte og 470 startende. En liten nedgang fra 2018.

|  |  |  |  |  |  |
| --- | --- | --- | --- | --- | --- |
|  | 2016  sprint | 2016  mellom | 2017 | 2018 | 2019 |
| Påmeldte | 245 | 328 | 511 | 545 | 509 |
| Startende | 245 | 327 | 461 | 520 | 470 |

Raumarkarusellen

Raumarkarusellene består av totalt 19 løp. Nytt av året var at samtlige løp inngikk i Raumarkarusellen, mens det tidligere var en egen sprintkarusell og en egen sommerkarusell. Det var 4 ukers pause midt på sommeren, men ellers ble det arrangert løp nesten hver uke fra medio april til medio oktober.

Løpene arrangeres normalt på onsdager med påmelding ved oppmøte og fri start mellom kl. 18:00 og 19:00. Ansvaret for å arrangere løpene går på rundgang mellom klubbene, hvor de klubbene som har flest deltagere også er ansvarlige for å arrangere flest løp. I år arrangerte UOL 7 løp, EOL 5 løp, GOL 5 løp, HOL 1 løp, NOL 1 løp mens FIL ikke arrangerte noen løp. Terje Bråten har som vanlig bistått arrangørene med det tekniske og Øystein Bieltvedt Skeie har koordinert terminlista.

Raumarkarusellen består normalt av fire forskjellige typer arrangement:

* Skogsløp. Disse skal som hovedregel inneholde minst fire løyper: én løype på A-nivå på 4-5 km, én løype på B-nivå på 3-4, én løype på C-nivå på 2-3 km og én løype på N-nivå på 1-2 km.
* Forenklede skogsløp kan arrangeres fra medio juni til medio august. Disse skal skal som hovedregel inneholde minst tre løyper: én løype på A/B-nivå på 3-4 km, én løype på C-nivå på 2-3 km og én løype på N-nivå på 1-2 km.
* Sprintløp. Disse arrangeres vanligvis på våren og skal som hovedregel inneholde minst tre løyper: én løype på A/B-nivå på om lag 3 km, én løype på C-nivå på om lag 2 km og én løype på N-nivå på om lag 1 km.
* Nattløp. Disse arrangeres på høsten etter mørkets frembrudd og skal som hovedregel inneholde minst tre løyper: én løype på A/B-nivå på 3-4 km, én løype på C-nivå på 2-3 km og én løype på N-nivå på 1-2 km.

Det er også mulig å arrangere løp med et annet løypetilbud.

Tabellen nedenfor viser alle 19 løp, arrangørklubb samt deltagelsen per klubb og samlet.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Dato | Type | Arr. | EOL | FIL | GOL | HOL | NOL | UOL | Andre | SUM |
| 10.04 | Sprint | UOL | 13 | 3 | 9 | 0 | 7 | 24 | 8 | 64 |
| 24.04 | Sprint | EOL | 22 | 3 | 6 | 1 | 3 | 9 | 5 | 49 |
| 08.05 | Skog | UOL | 11 | 3 | 11 | 0 | 2 | 35 | 18 | 80 |
| 15.05 | Skog | GOL | 6 | 4 | 24 | 0 | 0 | 25 | 7 | 66 |
| 22.05 | Dr.mila | EOL | 43 | 2 | 15 | 1 | 2 | 26 | 4 | 93 |
| 29.05 | Skog | NOL | 12 | 4 | 10 | 0 | 2 | 24 | 4 | 56 |
| 05.06 | Skog | UOL | 8 | 2 | 10 | 0 | 3 | 33 | 3 | 59 |
| 12.06 | Skog | GOL | 7 | 2 | 10 | 0 | 0 | 13 | 0 | 32 |
| 19.06 | Sprint | HOL | 15 | 0 | 5 | 0 | 3 | 13 | 0 | 36 |
| 26.06 | Skog | GOL | 8 | 2 | 13 | 0 | 0 | 13 | 5 | 41 |
| 03.07 | FSkog | UOL | 14 | 2 | 7 | 0 | 3 | 13 | 8 | 47 |
| 07.08 | Skog | EOL | 11 | 0 | 4 | 0 | 3 | 14 | 15 | 47 |
| 21.08 | Skog | GOL | 5 | 2 | 18 | 0 | 1 | 26 | 5 | 57 |
| 28.08 | Klubbm. | EOL | 18 | 2 | 20 | 0 | 4 | 16 | 3 | 63 |
| 04.09 | Skog | UOL | 9 | 0 | 5 | 0 | 1 | 12 | 0 | 27 |
| 11.09 | Skog | GOL | 6 | 0 | 9 | 0 | 0 | 13 | 4 | 32 |
| 18.09 | Skog | UOL | 6 | 2 | 7 | 0 | 4 | 25 | 3 | 47 |
| 09.10 | Natt | EOL | 11 | 0 | 2 | 0 | 1 | 19 | 1 | 34 |
| 16.10 | Natt | UOL | 5 | 0 | 1 | 0 | 0 | 20 | 2 | 28 |
|  |  |  | 230 | 33 | 186 | 2 | 39 | 373 | 95 | 958 |

Karusellene hadde i 2019 til sammen 958 starter. En oppgang fra 813 starter i 2018. UOL er den klart største klubben med 373 starter (303), deretter følger EOL med 230 (167) og GOL med 186 (175). De andre klubbene har få deltagere, men enkelte svært aktive deltagere. Det er en klar tendens til at deltagelsen er størst når egen klubb er arrangør. Det er videre en tendens til lavere deltagelse når reiseavstanden er lang.

Det var til sammen 95 starter (100) fra klubber utenfor Raumar. Disse deltok særlig på løpet 8. mai på Skogmo hvor postene fra Romeriksløpet ble gjenbrukt. Det var også god deltagelse på hver side av sommerferien. Dette kan tyde på at det er en viss etterspørsel etter orienteringsløp på sommeren.

Antall deltagere varierte fra 93 på «Drømmemila» 22. mai til 27 på løpet 4.september. I gjennomsnitt var det 50 deltagere per løp i 2019, mot 43 i 2018.

For å ha fullført karusellen må man ha deltatt på over halvparten av løpene. Med 19 arrangerte løp betyr dette at 10 løp krevdes for å fullføre Raumarkarusellen i 2019. Det var 34 løpere som fullførte Raumarkarusellen 2019. Til sammenlikning var det 31 løpere som fullførte i 2018. UOL hadde flest fullførte karuseller med 15 (14), deretter fulgte GOL med 7 (8), EOL med 6 (5), NOL med 3 (3), FIL med 2 (1) og 1 løper utenfor Raumar (Kamp/Vestheim IF).

Ingen løper deltok på samtlige 19 løp, men Christoffer Sletten (UOL) deltok på 18 løp, inkludert 1 løp som arrangør. Ivar Monsrud (NOL) deltok på 10 løp og fullførte dermed karusellen for 39. gang og er den eneste som har fullført karusellen alle årene den har blitt arrangert.

Raumarkarusellen har en kontinuerlig historie tilbake til 1981. Antall løp som har inngått i karusellen og antall løp som har krevdes for å fullføre karusellen har variert opp gjennom årene. Statistikk over antall deltagere med fullført karusell er derfor ikke nødvendigvis sammenliknbare over tid.

På 1980-tallet var det over 100 løpere som fullførte karusellen. På 1990-tallet falt aktiviteten og antall fullførte falt ned mot 40 løpere. De sist 10-15 årene har antall fullførte variert rundt 30 løpere, men med en moderat stigende tendens de siste årene.

Det har også vært en betydelig endring i aktivitet i klubbene. På 1980-tallet hadde EOL, HOL, NOL og UOL om lag like mange løpere som fullførte karusellen. På det meste hadde EOL 56 fullførte (1985), NOL 49 fullførte (1987), UOL 34 fullførte (1986) og HOL 28 fullførte (1982). Alle klubbene opplevde et betydelig fall i antall løpere med fullført karusell på 1990-tallet og utover 2000-tallet. På det minste hadde UOL 0 fullførte (2004), men fra 2013 har antall fullførte fra UOL har tatt seg opp. Antall fullførte fra EOL, NOL og HOL har de siste årene ligget på et rekordlavt nivå. GOL kom med i karusellen i 1996 med 3 fullførte deltagere og hadde på det meste 13 fullførte deltagere (2014). FIL kom for alvor med i karusellen fra 2007 med 7 fullførte deltagere, og hadde på det meste i 2011 8 fullførte deltagere. Siden 2015 har maksimalt 2 løpere fra FIL fullført karusellen.

Løp arrangert av EOL og NOL

EOL og NOL arrangerer også løp i egen regi, som kommer i tillegg til løp i regi av Raumar. EOL arrangerer både en klubbkarusell med skogsløp og en karusell med nattløp. EOL arrangerer også det tradisjonsrike Kraftløpet, et ultralangdistanseløp som i år ble arrangert for 41. gang. NOL arrangerer en egen trimkarusell.

**REKRUTTSAMARBEID**

Rekruttarbeidet gjøres i lokalklubbene. Det er EOL, GOL og UOL som har aktiviteter rettet mot rekrutter. Klubbene har i 2019 fortsatt å koordinere aktivitetene slik at man har trening på samme dag. Det gjennomføres planleggingsmøter i forkant av sesongen for koordinering av virksomheten. Etter sesongen ble det gjennomført et oppsummeringsmøte etter sesongen 2019/planlegging av 2020 sesongen. Det er stor deltagelse på treningene i lokallagene

Informasjon

Raumars og lokalklubbenes hjemmesider er benyttet til informasjon. Alle klubbene benytter Facebook til å gi informasjon.

Antall deltakere på treninger

Antall deltakere har vært høyt. Ullensaker har hatt med totalt ca 60 stk innom, mens antall deltaker på høsten 40 stk. Eidsvoll har også en god økning. I Gjerdrum er antallet noe lavere enn de foregående årene, men de som har deltatt har vært aktive.

Oversikt pr klubb:

|  |  |
| --- | --- |
| **Klubb** | **Antall** |
| EOL | 22 |
| UOL | Ca 40 |
| GOL | Ca 15 |

Ferdighetsmerket 2019  
Merkeprøven er en populær aktivitet og ble arrangert i midten av september. Det var 56 deltakere som tok merke. Dette er omtrent på samme nivå som i 2018. Det kunne vært flere, men arrangementet kolliderte med andre arrangementer for flere potensielle deltakere.

Merkeutdeling og sesongavslutning ble gjennomført på Hovin i slutten av september. Det ble delt ut merker og arrangert nattorienteringsløp på Hovin. Arrangementet er populært og trakk godt over 100 deltakere.

|  |  |  |  |  |
| --- | --- | --- | --- | --- |
| **Deltakere totalt lokallag** | **Bronse** | **Sølv** | **Gull** | **Totalt delt.** |
| Gjerdrum | 4 | 3 | 7 | 14 |
| Ullensaker | 9 | 13 | 4 | 26 |
| Eidsvoll | 5 | 7 | 4 | 16 |
| **Totalt** | **18** | **23** | **15** | **56** |

Samlinger

Raumar Rekruttleir 15.-16. juni, Speiderhytta Ullensaker. Totalt deltok totalt 23 barn (Gjerdrum 6 barn, Ullensaker 10 barn og Eidsvoll 7 barn). I tillegg var det foreldre og ledere.

O-troll leir 14.-15. sept, arr Koll IL: 14 barn fra Raumar deltok ( 3 GOL og 11 UOL) . Det var med en leder GOL og to fra UOL.

Stafetter/løp

15-stafetten / Råtassen ble arrangert 11. mai:  Raumar stilte med 4 lag i Råtasskonkurransen.

Det har vært jevn deltakelse av ca 10 rekrutter på Raumarkaruseller. Rekruttene deltar i større grad på løp arrangert av eget lokallag enn når de må reise til de andre lagenes arrangementer.

Det er en del deltakelse i andre løp, men det er fortsatt ønskelig å øke deltakelsen

Andre arrangementer

World O day ble i 2019 arrangert i Gjerdrum ifm Raumarkarusell på A-brua.

Overgangen til 13-16 gruppa

De eldste rekruttene inviteres til å delta på treninger i 13-16 gruppa fom august hvert år. I 2019 har det vært 2-3 deltakere fra rekruttgruppa som har vært med på disse treningene. 13-16 gruppa har lagt stor vekt på å ta imot de nye på en god måte. Til sesongen 2020 er det 10 utøvere som er aktuelle for ungdomsgruppa.

**TRENINGSKOMITEEN**

I ungdomsgruppa har det vært en gledelig økning i antallet løpere som deltar både på treninger og o-løp. På Hovedløpet hadde vi en dobling av antall løpere i forhold til sesongen før med 4 gutter som deltok (Alvin Andersen Maribo, Kevin Rommetvedt, Gjermund Taje Skeie og Håvard Eik, alle i H14). På kretsens sommersamlinger hadde vi med hele 7 gutter i H13-14 (mot totalt 3 fra Raumar året før) og på treningene har det jevnlig vært 8-10 ungdommer som har møtt opp.

I junior/ senior-gjengen er også deltagelsen god (som den var året før), vi hadde også flere nye juniorer denne sesongen. Vi ser trenden og jobber godt og har lagt planer fremover for å ta grep som gjør at fremtiden ser lys ut. Det har vært rundt 6-7 juniorer som har deltatt på treningene. På Norges Cup løpene har vi hatt med 4-5 juniorer.

Resultatmessig er det mange gode enkeltprestasjoner. Vi har fortsatt spydspissene våre i Eskil Kinneberg og Vetle R. Bråten. Eskil var dessverre skadet det meste av sesongen, mens Vetle hadde flere gode løp i Raumar-trøya. I tillegg har vi våre hjemlige løpere i Anders Haga, Magne Haga og Magnus Svingheim som gjør gode prestasjoner i NC og NM med enkeltresultater som er svært bra. Anders og Magne ledet også NM-stafetten etter 2 etapper.

Kristine Eide Rapp gjorde det jevnt bra i Norgescup-løpene (spesielt i vårsesongen, med mange plasseringer mellom 6. og 15. plass), og Anders Horvei, Gaute Fosstveit og Øistein Fagerli Næss viste fremgang fra året før. Også Christoffer Sletten og Christopher Høe debuterte i NM/ Norgescup. Juniorløperne utgjorde også grunnstammen i Jukola-laget hvor de fikk brynt seg i litt større sammenheng og skaffet god erfaring.

2020 kan bli et spennende O-år , med en voksende ungdomsgruppe samtidig som vi håper på at våre jr/sen fortsatt gir gass og viser vei for de yngre.

**RESULTATER**

VERDENSMESTERSKAP:

Ingen deltagere fra Raumar

WORLD CUP SAMMENLAGT:

55 . Vetle R Bråten

NORGESCUP

H21 32. Anders Haga,

54. Vetle Ruud Bråthen

103. Magne Haga

145. Magnus Svingheim

H17-18 45. Øistein Fagerli Næss

65. Gaute Fosstveit

100. Anders Horvei

D17-18 22. Kristine Eide Rapp

71. Pernille Sønsterudbråten

TRIMTEX CUP

H13-14 6. Kevin Rommetvedt

11. Håvard Eik

23. Gjermund Taje Skeie

33. Alvin Andersen Maribo

H15-16 47. Stian Maaseide Sørlie

D13-14 20. Nora Sørberg

40. Emma Skårbø

43. Ella Gudim

NM SPRINT INDIVIDUELT NYDALEN SK

D17-18 23. Pernille Sønsterudbråten

Kristine Eide Rapp kom ikke til finalen

H17-18 Anders Horvei, Øistein Fagerli Næss kom ikke til Finalen

NM SPRINTSTAFETT NYDALEN SK

Raumar 1, Katja E Jahren, Anders Haga, Anders Horvei Kristine Eide Rapp- disket

Raumar 2, nr 32 Trine Breen,Øistein Næss,Tommy Skårbø,Pernille Sønsterudbråten

NM ULTRALANG BJUGN

D17-18 13. Kristine Eide Rapp

H17-18 21. Øistein Fagerli Næss

30. Gaute Fosstveit

42. Anders Horvei

H21 13. Anders Haga

NM LANGDISTANSE SKRIMFJELLET

D17-18 Brutt Kristine Eide Rapp

H17-18 15. Øistein Fagerli Næss

31. Gaute Fosstveit

H21 13. Anders Haga

14. Magne Haga

30. Magnus Svingheim

NM MELLOMDISTANSE TJØME

D17-18 15. Kristine Eide Rapp

H17-18 50. Øistein Fagerli Næss

57. Christoffer Sletten

64. Christopher Høe

Gaute Fosstveit -brutt

NM SR.STAFETT SKRIMFJELLET

D17 ikke fullført, 1.Kristine Eide Rapp, 2. Ingrid Eide Rapp

H17 27. Anders Haga, Magne Haga, Øistein Fagerli Næss

NM JR.STAFETT

Ingen Raumar lag

NM NATT ØSTMARKA

H21 9. Anders Haga

H17-18 24. Øistein Fagerli Næss

Gaute Fosstveit -disk

VETERANMESTERSKAPET LANGDISTANSE

D55 1. Anne Grete Rustad

H85 1. Hans Larsen

HOVEDLØPET LANGDISTANSE TYNSET

H14 21. Håvard Eik

26. Kevin Rommetvedt

34. Gjermund Taje Skeie

42. Alvin Andersen Maribo

HOVEDLØPET SPRINT TYNSET

H14 31. Håvard Eik

31. Kevin Rommetvedt

34. Gjermund Taje Skeie

Disk Alvin Andersen Maribo

KM STAFETT

H13-16 19. Håvard Eik, Brag Fosstveit, Kevin Rommetvedt

KM MELLOMDISTANSE( kun 10 beste )

H50 5. Øystein Rapp

D17-18 5. Kristine Rapp

D11-12 5. Oline Soma Slåstad

7.Unni Glomnes

KM LANGDISTANSE ( kun 10 beste )

H85 1. Hans Larsen

D55 1. Anne Grethe Rustad

H13-14 5. Håvard Eik

KM NATT ØSTMARKA

H13-14 6. Kevin Rommetvedt

KM SPRINT ( topp 10 plassering)

Ingen topp 10 resultater

O-Idol:

Ingen deltager fra Raumar

STAFETTER:

15-STAFETTEN

18. Raumar 1.lag

Råtassen stilte vi 4 lag

TIOMILA

Alle lag er kombilag med Østmarka (Ø)

Ungd lag 2: nr 254 (Håvard Eik, Kevin Rommetvedt, Alvin Andersen Maribo, Ellen Margrethe Stubban Hygen Ø))

Ungd lag 1: DISK (Kun Sjur Nilsen fra Raumar i dette laget)

Damer (kombilag med Østmarka (Ø))

Nr 274 (Marie Hammer Iversen (Ø), Pernille Sønsterudbråten, Ingrid Marie Stubban Hugen (Ø), Jenny Emilie Herredsvela (Ø), Trine Ruud Bråten)

Herrer (kombilag med Østmarka (Ø))

Disk (Trond Kortner (Ø), Øistein Fagerli Næss, Gaute Fosstveit, Anders Horvei, Rein Jørgensen(Ø), Simen Elvhaug, Christoffer Sletten, Tor Magnus Grøvstad (Ø), Jon Otterlei, Audun Jørgensen)

JUKOLA **:**

Herrer

Nr 457, Øistein Fagerli Næss, Øystein Rapp, Gaute Fosstveit, Simen Elvhaug, Kristine Eide Rapp, Tommy Skårbø, Bent Arne Skatvedt

15-stafetten

18. Raumar 1.lag

Råtassen stilte vi 4 lag

SKIORIENTERING HOVEDLØPET

Ingen deltagere fra Raumar.

NM SKIORIENTERING LANG

Ingen deltagere fra Raumar.

**RAUMARS UTSTYR PR 31.12.2019**

|  |  |
| --- | --- |
| **Utstyr** | **Antall** |
| TidtakerPC m utstyr | 1 sett |
| Hodelykter | 3 |
| Div premier (rester fra Romeriksløpet) | X |

\*1 stk hos UOL og 2 stk hos GOL

**DUGNADER**

Som tidligere år har vi solgt O-boka 2019. Dette innbrakte 1340 kr i provisjon.

***Styret takker alle som har bidratt til klubbens aktiviteter gjennom året.***